《寒夜偕伯未饮酒》
清代·曹家达

人生值所适，飘如波上萍。寓形天地间，何用贵独醒。

山川间良觌，类此参辰星。秦生希世才，云翼息南溟。

惠念携手好，岁晚趋我庭。夜中不成寐，值此寒雨零。

持杯聊复劝，一酌天地暝。穆然见真性，何用耻罍瓶。

作者简介：曹家达，字颖甫、尹甫，号鹏南，别号拙巢老人。江苏江阴人。光绪二十一年(1895年)中孝廉（举人）,后入南菁书院，研究经书及诗文。废科举后，他深入研读《伤寒论》、《金匮要略》,二年后取得应手而愈的疗效。以此益信经方之验。